
[bookmark: TextBodyBegin]Euroopan parlamentti, joka
–	ottaa huomioon Ilhan Kyuchyukin koskemattomuuden pidättämistä koskevan pyynnön, jonka toimitti Euroopan pääsyyttäjä 24. marraskuuta 2025 Ilhan Kyuchyukia koskevassa meneillään olevassa tutkinnassa ja josta ilmoitettiin täysistunnossa 15. joulukuuta 2025, 
–	on kuullut Ilhan Kyuchyukia 3. kesäkuuta 2026 työjärjestyksen 9 artiklan 6 kohdan mukaisesti,
–	ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
–	ottaa huomioon tiiviimmän yhteistyön toteuttamisesta Euroopan syyttäjänviraston (EPPO) perustamisessa 12. lokakuuta 2017 annetun neuvoston asetuksen (EU) 2017/1939[footnoteRef:1] ja erityisesti sen 29 artiklan 2 kohdan, [1:  	EUVL L 283, 31.10.2017, s. 1, ELI: http://data.europa.eu/eli/reg/2017/1939/oj.] 

–	ottaa huomioon Euroopan unionin tuomioistuimen 21. lokakuuta 2008, 19. maaliskuuta 2010, 6. syyskuuta 2011, 17. tammikuuta 2013 ja 19. joulukuuta 2019 antamat tuomiot[footnoteRef:2], [2:  	Yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579, unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102, unionin tuomioistuimen tuomio 6.9.2011, Patriciello, C-163/10, ECLI: EU:C:2011:543, unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23 sekä unionin tuomioistuimen tuomio 19.12.2019, Junqueras Vies, C-502/19, ECLI:EU:C:2019:1115.] 

–	ottaa huomioon Bulgarian tasavallan perustuslain 70 pykälän 1 momentin,
–	ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,
–	ottaa huomioon oikeudellisten asioiden valiokunnan mietinnön (A10-0194/2026),
A.	ottaa huomioon, että Euroopan pääsyyttäjä esitti 24. marraskuuta 2025 Bulgariasta valitun Euroopan parlamentin jäsenen Ilhan Kyuchyukin koskemattomuuden pidättämistä koskevan pyynnön, joka liittyy meneillään olevaan tutkintaan useista väitetyistä rikoksista, joihin liittyy unionin varojen väärinkäyttöä;
B.	ottaa huomioon, että pyynnön mukaan valtuutetun Euroopan syyttäjän Bulgariassa suorittamassa tutkinnassa väitetysti todettiin, että kaikki Ilhan Kyuchyukin paikalliset avustajat työskentelivät kansallisen poliittisen puolueen hallinnoimissa toimistoissa ja että puolue maksoi suurimman osan työhön liittyvistä kuluista ja Ilhan Kyuchyuk väitetysti maksoi vain heidän palkkansa; ottaa huomioon, että väitetysti monilla paikallisilla avustajilla oli kyseisessä puolueessa julkisia tehtäviä, joista he saivat erillisen korvauksen; ottaa huomioon, että tutkinta koskee yli kymmenen vuoden ajanjaksoa;
C.	ottaa huomioon, että pyynnön mukaan väitetyt tosiseikat voivat olla rikoksia, jotka koskevat ”muihin kuin hankintoihin liittyviä petoksia – vääriä/virheellisiä/puutteellisia ilmoituksia/asiakirjoja”, sekä unionin varojen väärinkäyttöä ja korruptiota, jotka ovat Bulgarian rikoslain 248 a pykälän nojalla rangaistavia rikoksia; ottaa huomioon, että pyynnössä viitataan myös ”Euroopan unionin suvereniteettia ja turvallisuutta uhkaaviin toimiin osallistumiseen”;
D.	ottaa huomioon, että Ilhan Kyuchyuk valittiin Euroopan parlamenttiin toukokuussa 2014 pidetyissä EU-vaaleissa ja uudelleen toukokuussa 2019 ja kesäkuussa 2024 ja hän oli siten Euroopan parlamentin jäsen väitettyjen rikosten tekohetkellä;
[bookmark: _Hlk232158221]E.	ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa määrätään, että Euroopan parlamentin jäseniä ei voida alistaa tutkittavaksi, pidättää tai haastaa oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella;
F.	ottaa huomioon, että väitetyt rikokset ja niiden johdosta esitetty Ilhan Kyuchyukin koskemattomuuden pidättämistä koskeva pyyntö eivät liity Ilhan Kyuchyukin tehtäviään hoitaessaan ilmaisemaan mielipiteeseen tai hänen äänestykseensä Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitetulla tavalla;
G.	ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan ensimmäisen kohdan a alakohdassa määrätään, että Euroopan parlamentin jäsenillä on sen istuntojen ajan oman valtionsa alueella sen jäsenvaltion kansanedustajille myönnetty koskemattomuus;
H.	ottaa huomioon, että Bulgarian tasavallan perustuslain 70 pykälän 1 momentissa säädetään, että ”kansalliskokouksen jäsentä ei voida pidättää tai asettaa syytteeseen, paitsi jos hän on tehnyt rikoksen, ja niissä tapauksissa on saatava kansalliskokouksen tai, jos se ei ole koolla, kansalliskokouksen puhemiehen lupa”;
I.	ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 määrätyn parlamentaarisen koskemattomuuden tarkoituksena on suojella parlamenttia ja sen jäseniä oikeudenkäynneiltä, jotka liittyvät toimintaan, jota harjoitetaan hoidettaessa parlamentin jäsenten tehtäviä ja jota ei voida erottaa kyseisistä tehtävistä;
J.	ottaa huomioon, että työjärjestyksen 5 artiklan 2 kohdan mukaan parlamentaarinen koskemattomuus ei ole jäsenen henkilökohtainen erioikeus vaan tae koko parlamentin ja sen jäsenten riippumattomuudesta;
K.	ottaa huomioon, että parlamenttia ei voida rinnastaa tuomioistuimeen eikä parlamentin jäsentä voida pitää koskemattomuuden pidättämistä koskevassa menettelyssä ”syytettynä”[footnoteRef:3]; [3:  	Unionin yleisen tuomioistuimen tuomio 30.4.2019, Briois v. parlamentti, T-214/18, ECLI:EU:T:2019:266.] 

L.	ottaa huomioon, että Euroopan pääsyyttäjä on esittänyt koskemattomuuden pidättämistä koskevan pyynnön valtuutetun Euroopan syyttäjän Bulgariassa suorittaman tutkinnan jälkeen; ottaa huomioon, että on yleisesti tiedossa, että Bulgariassa toimiva Euroopan syyttäjä pidätettiin tilapäisesti virantoimituksesta maaliskuussa 2025 mahdollisten väärinkäytösten tutkinnan ajaksi, ja ottaa huomioon, että helmikuussa 2026 Euroopan syyttäjänviraston kollegio totesi Bulgariassa toimivan Euroopan syyttäjän syyllistyneen vakaviin väärinkäytöksiin; ottaa huomioon, että kuten koskemattomuuden pidättämistä koskevassa pyynnössä todetaan, Ilhan Kyuchyuk on bulgarialaisen Oikeuksien ja vapauksien liike -puolueen (DPS) jäsen; ottaa huomioon, että vaikuttaa siltä, että puolueen sisäinen poliittinen vastustaja hyökkäsi Ilhan Kyuchyukia vastaan Bulgariassa puolueen tilanteen vuoksi, mitä Ilhan Kyuchyuk  myös julkisesti arvosteli; ottaa huomioon, että Ilhan Kyuchyuk näyttää joutuneen perusteettomien syytösten ja hyökkäysten kohteeksi Bulgariassa samoihin aikoihin, kun häntä ehdotettiin Euroopan parlamentin oikeudellisten asioiden valiokunnan puheenjohtajaksi; ottaa huomioon, että hän näyttää joutuneen Bulgariassa aivan suhteettomien korruptiotarkastusten kohteeksi mutta mitään väärinkäytöksiä ei ole koskaan havaittu; 
M.	ottaa huomioon, että Bulgariassa toimivan Euroopan syyttäjän – jonka valvonnassa koskemattomuuden pidättämistä koskevaan pyyntöön johtanut tutkinta toteutettiin – taholta todettujen vakavien väärinkäytösten herättämät vakavat epäilykset yhdistettynä tilanteeseen, jossa pyyntö esitettiin, ja tutkinnan kohteena olevien tosiseikkojen ja väitettyjen rikosten huomattavaan epätäsmällisyyteen, sellaisina kuin ne on esitetty pyynnössä, sekä suhteettomaan mainehaittaan antavat vakavia ja objektiivisia viitteitä siitä, että tutkinta on saatettu aloittaa tarkoituksena saattaa Ilhan Kyuchyuk huonoon valoon;
N.	katsoo, että näin ollen voidaan olettaa kyseessä olevan fumus persecutionis -tilanne eli että oikeusmenettelyn tarkoituksena on vahingoittaa Ilhan Kyuchyukin poliittista toimintaa Euroopan parlamentin jäsenenä ja siten parlamentin riippumattomuutta;
1.	päättää säilyttää Ilhan Kyuchyukin koskemattomuuden;
2.	kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Euroopan syyttäjänvirastolle ja Ilhan Kyuchyukille.

